  Виталий Пронин «Удмурт дунне» утьыны тырше аслэсьтыз сямъёссэ-йылолъёссэ. Озьы туэ 18-тӥ южтолэзе (мартэ) Кияса ёросысь Уддяди гуртын ортчозы газетлэн кубокез понна куасэн бызьылонъя 55-тӥ ӵошатсконъёс! Берло аръёсы газетмылэн Кубокез понна ӵошатсконъёс ортчыло кык арскын одӥг пол. Туж шумпотымон, ӵошатсконъёслы бырыны уг сёто асьсэос спортсменъёс, спортэн эшъяськись кивалтӥсьёс но ужбергатӥсьёс. Озьы ӵошатсконъёсмес ас вылазы кӧня ке пол басьязы ни якшур-бӧдьяос (Сергей Поторочин но Алексей Вахрушев), Дэриысь Георгий Булычев. 2015-тӥ арын ас доразы гуртъёсысь куасчиосты люказы вавожъёс («Колос» СХПК, кивалтӥсез Владимир Красильников), нош туэ ӵошатсконъёс ортчозы кияса палъёсын - сыӵе мылкыдын вазиськиз ёрос администрациысь спортъя ёзэн кивалтӥсь Валерий Тихонов.Озьыен, ми возьмаськом тӥледды куас сюрес вылын!Ӵошатсконъёслэн радлыкез: [gallery size="large" link="file" ids="24374,24373"] Зинаида Рябинина Теги: спорт удмуртдунне  